वैसे पूर्व भारतीय कप्तान गावस्कर ने दिनेश कार्तिक, क्रुणाल पांड्या और खलील अहमद की तारीफ की। उन्होंने कहा, कार्तिक ने एक बार फिर बताया कि वह क्लासी बल्लेबाज हैं और पांड्या के साथ मिलकर टीम को जीत दिलाई। पांड्या ने दर्शाया कि वह बड़े स्तर के खिलाड़ी हैं। वह पहले भी आइपीएल में ऐसा कर चुके हैं और टीम इंडिया की जर्सी पहनने के बाद उनके बर्ताव में कोई बदलाव नहीं आया। खलील ने भी उम्दा प्रदर्शन किया।